**Comunicat de presă**

Data: 19/12/2023

**Conferința de închidere a proiectului SIPOCA 601**

**”Întărirea capacității autorității publice centrale în domeniul managementului apelor în scopul implementării Strategiei Naționale de Management al Riscului la Inundații (SNMRI) pe termen mediu si lung”**

În data de 06 decembrie, la Brăila, s-a desfășurat conferința de închidere a proiectului SIPOCA 601 - ”Întărirea capacității autorității publice centrale în domeniul managementului apelor în scopul implementării Strategiei Naționale de Management al Riscului la Inundații (SNMRI) pe termen mediu si lung”. În cadrul acestuia, Ministerul Mediului, Apelor și Padurilor a deținut calitatea de lider de proiect, iar Administrația Națională „Apele Române”, calitatea de partener. Finanțarea a fost realizată prin Programul Operațional Capacitate Administrativă 2014-2020, cu o valoare totală a proiectului conform contractului de finanţare de 9.946,102.20 lei, din care valoarea eligibilă nerambursabilă în cuantum de 83.98%, iar cofinanțarea eligibilă a beneficiarului în procent de 16.02%.

Durata de implementare a proiectului a fost de 46 de luni și 23 de zile. Astfel, la finalul acestei perioade, s-a constatat contribuția adusă la dezvoltarea și introducerea de sisteme și standarde comune în administrația publică ce optimizează procesele decizionale orientate către cetățeni și mediul de afaceri în concordanță cu Strategia pentru Consolidarea Administrației Publice 2014-2020 (SCAP). De asemenea, activitățile derulate în baza proiectului, au contribuit la fundamentarea și sprijinirea măsurilor de implementare ce vizează adaptarea structurilor, optimizarea proceselor și pregătirea resurselor umane necesare îndeplinirii obligațiilor asumate prin Legea Apelor nr. 107/1996 cu modificarile și completările ulterioare, a H.G. 846/2010 privind aprobarea Strategiei Naționale de Management al Riscului la inundații pe termen mediu și lung, precum și la conformarea cu cerințele Directivei 2007/60/EC privind evaluarea și gestionarea riscului la inundații în scopul consolidării capacității autorităților și instituțiilor publice din domeniul gopodăririi apelor și al managementului riscului la inundații. Mai mult, proiectul a avut aplicabilitate și pentru îmbunătățirea cunoștințelor și abilităților personalului din autoritățile publice centrale și din cadrul diferitor instituții și organizații cu responsabilități în domeniul managementului riscului la inundații și a implementării Directivei privind evaluarea și gestionarea riscurilor de inundații 60/2007/CE, în vederea sistematizării modului de colectare a datelor și informațiilor primare necesare procesului de elaborare a modelelor hidrologice și hidraulice, a datelor necesare evaluării riscului și a procesării acestora în vederea realizării și utilizării adecvate a hărților de hazard și risc.

Astfel, în baza obiectivelor specifice ale proiectului, listăm în continuare o serie de rezultate care constituie fundamentul deciziilor strategice vizând reducerea riscurilor de dezastre şi, implicit, creşterea siguranţei populației şi a mediului de afaceri. Printre rezultatele şi indicatorii proiectului s-a aflat şi identificarea nevoilor de optimizare a cadrului legal şi instituţional prin stabilirea

suprapunerilor legislative şi a lipsurilor în domeniul managementului riscurilor, în vederea clarificării rolurilor şi competenţelor autorităţilor publice centrale şi locale, astfel:   
  
- Fondul activ al legislaţiei sistematizat şi simplificat progresiv, atins prin Rezultatul 1 al proiectului– Strategia naţională de management al riscului la inundaţii pe termen mediu şi lung, precum şi Planul

aferent de implementare.

- Fondul activ al legislaţiei sistematizat şi simplificat progresiv, atins prin Rezultatul 2 al proiectului- Cadru instituţional de implementare, monitorizare şi evaluare a politicilor şi strategiilor, stabilit şi funcţional.  
  
- Fondul activ al legislaţiei sistematizat şi simplificat progresiv atins prin Rezultatul 3 al proiectului- Act normative (Hotărâre de Guvern) pentru aprobarea Strategiei naţionale de management al riscului la inundaţii pe termen mediu şi lung valabilă pentru perioada 2023- 2035, precum şi a Planului aferent

de implementare.

- Cunoştinţe şi abilităţi ale personalului din autorităţile şi instituţiile publice centrale îmbunătăţite pentru susţinerea măsurilor/acţiunilor din cadrul acestui obiectiv specific, atinse, prin Rezultatul 4 al proiectului- Cunoştinţe şi abilităţi ale personalului din instituţiile publice centrale şi locale în

domeniul managementului riscului la inundaţii îmbunătăţite.

În continuare, transferul rezultatelor proiectului se va realiza şi către diverşi factori de decizie din domeniul administraţei publice centrale şi locale, potenţiali beneficiari responsabili din domeniul proiectului, prin intermediul workshop-urilor, evenimentelor şi consultărilor care au ca scop diseminarea procedurilor şi mecanismelor pentru coordonarea, consultarea şi raportarea implementării, monitorizarea şi evaluarea politicilor, strategiilor şi programelor derulate de toate instituţiile de la nivel central şi local, din domeniul managementului riscului la inundaţii. În egală măsură, transferabilitatea rezultatelor pe termen lung se realizează şi către Administrația Națională „Apele Române”, care va beneficia de această bază de date pentru îndeplinirea responsabilităţilor ce îi revin ca autoritate de implementare a politicilor din domeniul gestionării riscului la inundaţii.

Pentru detalii suplimentare legate de proiect, persoana de contact este:

doamna Simona-Olimpia Negru, manager proiect SIPOCA 601

Email: [olimpia.negru@mmediu.ro](mailto:olimpia.negru@mmediu.ro)